
Nr.27/461/14 octombrie 2004
R A P O R T

asupra proiectului de Lege privind aprobarea Ordonanţei de urgenţă a Guvernului nr.59/2004 pentru modificarea Legii nr.19/2000 privind sistemul public de pensii şi alte drepturi de asigurări sociale
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.59/2004 pentru modificarea Legii nr.19/2000 privind sistemul public de pensii şi alte drepturi de asigurări sociale, trimis cu adresa nr.P.L.-X 595 din 4 octombrie 2004.

La întocmirea prezentului raport, Comisia a avut în vedere avizele Consiliului Legislativ, Consiliului Economic şi Social şi avizele primite de la următoarele comisii:

· Comisia pentru buget, finanţe şi bănci;

· Comisia juridică, de disciplină şi imunităţi.
Proiectul de lege are ca obiect de reglementare modificarea art.80 şi 81 din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, având drept obiectiv asigurarea cadrului legal pentru majorarea punctajului mediu anual cuvenit pensionarilor din sistemul public, precum şi pentru întocmirea bugetului asigurărilor sociale de stat pe anul 2005, elemente care vizează interesul public şi au caracter de urgenţă.
Comisia propune Plenului adoptarea proiectului de lege întrucât Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, nu cuprindea dispoziţii referitoare la posibilitatea majorării punctajului mediu anual aferent pensiilor prin aplicarea unor astfel de măsuri, se impunea promovarea, în regim de urgenţă, a unor modificări pentru a permite asigurarea cadrului legal necesar majorării, începând cu 1 septembrie 2004, a pensiilor.

2. Proiectul de lege face parte din categoria legilor organice, conform prevederilor art.73 alin.(3) din Constituţie, republicată, şi a fost adoptat de Senat în şedinţa din 30 septembrie 2004.
3. La lucrările comisiei au fost prezenţi 19 deputaţi, din totalul de 20 membri ai comisiei.

La dezbaterea propunerii au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, d-na Georgeta Gheorghe – director în cadrul Ministerului Muncii, Solidarităţii Sociale şi Familiei, şi d-l Petre Ciotloş – secretar general al Casei Naţionale de Pensii şi alte drepturi de Asigurări Sociale.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

În urma dezbaterii în şedinţa comisiei din 12 octombrie 2004, proiectul de lege a fost aprobat cu amendamente.
I. Amendamente admise

În urma dezbaterii în comisie, proiectul de lege se aprobă cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor
	Camera decizională

	0
	1
	2
	3
	4

	1
	Articol unic. – Se aprobă Ordonanţa de urgenţă a Guvernului nr.59 din 26 august 2004 pentru modificarea Legii nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.804 din 31 august 2004.

	Se propune completarea textului, după cum urmează:

“Articol unic. – Se aprobă Ordonanţa de urgenţă a Guvernului nr.59 din 26 august 2004 pentru modificarea Legii nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.804 din 31 august 2004, cu următoarea modificare:

	Pentru respectarea normelor de tehnică legislativă, ca urmare a modificării propuse.
	Camera Deputaţilor

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	0
	1
	2
	3
	4

	2
	2. Articolul 81 va avea următorul cuprins:

"Art.81. – Punctajul mediu anual aferent pensiilor din sistemul public se poate majora prin măsuri adoptate prin hotărâri ale Guvernului."


	Se propune introducerea în Legea de aprobare a unui text nou, cu următorul cuprins:

"- La punctul 2, articolul 81 va avea următorul cuprins:

"Art.81. – Punctajul mediu anual calculat conform prevederilor art.1802 aferent pensiilor din sistemul public se poate majora prin măsuri adoptate prin hotărâri ale Guvernului."

Autor: d-na deputat Smaranda Dobrescu

	Punctajul mediu anual este rezultatul unei formule de calcul, şi acesta nu poate fi modificat în cazul pensiilor calculate conform Legii nr.19/2000.

Se poate majora doar punctajul stabilit în afara  unei formule de calcul, adică pentru pensiile stabilite înainte de 1 aprilie 2001.

Proiectul de lege a fost aprobat de comisie în forma propusă în prezentul raport, cu unanimitate de voturi.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Consilier Elena ANGHEL

